钦定古今图书集成/明伦汇编/氏族典/第289卷 > 《廖用贤尚友录》 > 唐元达〈按唐书世系表元达名褒〉
## 钦定古今图书集成/明伦汇编/氏族典/第289卷 > 《廖用贤尚友录》 > 唐元达〈按唐书世系表元达名褒〉

按《魏书唐和传》：“和兄契，契子元达，性果毅，有父风。与
叔父和归阙，俱为上客，拜安西将军，晋昌公。显祖时，
出为华州刺史。杏城民盖平定聚众为逆，显祖诏元
达讨平之。叛民曾平原复聚为乱，元达追击，悉平之。
延兴二年，有罪免官。太和十六年，降爵为侯，卒。”